KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2024. november 27-i ülésére)


TÁRGY: BESZÁMOLÓ AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI TEVÉKENYÉSÉGÉRŐL

Az Egészségügyi, Gyermekjóléti és Szociális Intézmény (továbbiakban: Intézmény) szervezeti keretein belül biztosítja az Önkormányzat 
· a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) szerint gyermekjóléti szolgáltató tevékenységnek minősülő bölcsődei és mini bölcsödei ellátást, 
· a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 6.§-22.§ és 25.§-26.§-a szerinti Család-és Gyermekjóléti Szolgálatot; a gyermek-jóléti szolgáltatás keretében helyettes szülői ellátást, valamint a család-és gyermekjóléti központot,  
· a szociális igazgatásról és szociális ellátásokról szóló 1993. évi III. törvény (a továbbiakban: Szt.) szerinti személyes gondoskodást nyújtó szociális intézményi ellátást, az idősek otthoni ellátást, 
· az egészségügyről szóló 1997. évi CLIV. törvényben, valamint szakági jogszabályokban meghatározott család és nővédelmi egészségügyi gondozás keretében ifjúsági védőnői gondozást, illetve ifjúság-egészségügyi gondozást.

Az Szt. 92/B. § (1) bekezdés d) pontja alapján évente egy alkalommal értékelni kell az állami fenntartónak a személyes gondoskodást nyújtó szociális intézmény szakmai munkájának az eredményességét. A 1993. évi III. törvény 4. § (1) bekezdés ma) pontja alapján az Szt.-ben a települési önkormányzat is állami fenntartónak minősül.

A Gyvt. 104. § (5) bekezdés alapján az intézmény évenként egy alkalommal kötelezhető arra, hogy tevékenységéről átfogó, szakmai és pénzügyi beszámolót adjon. 

A fenti jogszabályi előírások alapján az Intézménynek az általa ellátott szakmai tevékenységre vonatkozóan beszámolót kell benyújtania.

Az Intézmény igazgatója elkészítette határozat-tervezet mellékletét képező beszámolót. A beszámolóban bemutatja az intézmény jelenlegi szervezeti struktúráját, részletes tájékoztatást ad az intézmény szervezeti egységeiről, az intézmény elmúlt egy évi szakmai tevékenységéről.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény beszámolóját a határozat-tervezet mellékletében foglaltak szerint fogadja el.


Kiskőrös, 2024. november 12.
										Domonyi László sk.
    polgármester 

HATÁROZAT-TERVEZET

A Képviselő-testület az Egészségügyi, Gyermekjóléti és Szociális Intézmény 2024. évi beszámolóját a határozat-tervezet mellékletében foglaltak szerint elfogadja.

